**Գավառ համայնքի ղեկավար Գուրգեն Մարտիրոսյանի ուղերձը՝ Սահմանադրության օրվա առթիվ**

Հարգելի՛ հայրենակիցներ,

Ջերմորեն շնորհավորում եմ ձեզ մեր պետականության կարևորագույն տոներից մեկի՝ Սահմանադրության օրվա առթիվ:

Սահմանադրությունը Հայաստանի Հանրապետության իրավական, քաղաքական և քաղաքացիական կյանքի հիմնարար փաստաթուղթն է։ Այն ոչ միայն ապահովում է մեր երկրի օրինականությունը, այլև երաշխավորում է յուրաքանչյուր քաղաքացու իրավունքներն ու ազատությունները։

Այս օրը միտված է հիշեցնելու մեզ, որ Սահմանադրության ուժն իրականանում է այն պահից, երբ յուրաքանչյուրս գիտակցում ենք մեր պատասխանատվությունը՝ օրենքի , պետության ու միմյանց հանդեպ։

1995 թվականի հուլիսի 5-ին Սահմանադրության ընդունումով ամրագրվեց մեր պետականության ինքնիշխանությունը. մենք հպարտությամբ ենք վերհիշում այն և վերահաստատում անկախ պետականության իրավական հիմքերի կառուցումը՝ ժողովրդավարության սկզբունքների վրա։

Մաղթում եմ բոլորիդ խաղաղություն, համերաշխություն և հաջողություններ:

***Հարգանքով՝ Գավառ համայնքի ղեկավար՝***

***Գուրգեն Երվանդի Մարտիրոսյան***